
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
,,În slujba oamenilor”


Nr. 4817/09.04.2019
RAPORT DE SPECIALITATE

privind aprobarea derulării proiectului  “GERAS – Generăm eficient, rapid, activ, sustenabil servicii integrate pentru vârstnici”, cod SMIS 126135 şi a cheltuielilor aferente

Direcția de  Asistență Socială a Municipiului Timișoara a depus cererea de finanțare cu titlul "GERAS – Generăm eficient, rapid, activ, sustenabil servicii integrate pentru vârstnici", cod SMIS 126135, în cadrul apelului POCU/AP 4/PI 9.ii/OS 4.4 Reducerea numărului de persoane aparţinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice. Conform Ghidului  Solicitantului – Condiții Specifice - AP 4/ PI 9.ii/ OS 4.4, solicitanți eligibili pentru proiectele depuse în cadrul acestui apel au putut fi și furnizori de servicii sociale acreditați în condițiile legii, singuri sau în parteneriat cu actori relevanți. Direcția de Asistență Socială a Municipiului Timișoara este furnizor de servicii sociale acreditat conform Certificatului de acreditare seria AF, nr. 003748. Apelul a reprezentat o ocazie de a solicita finanțare din fonduri nerambursabile pentru un tipurile de servicii sociale pentru persoane vârstnice care sunt insuficient dezvoltate, în prezent, în municipiul Timișoara. 

Proiectul se va derula pe o perioada de 34 de luni. Obiectivul general al proiectului îl reprezintă creșterea accesului la servicii sociale integrate, accesibile, durabile și de înaltă calitate prin dezvoltarea de servicii sociale integrate fără cazare si furnizarea acestor servicii unui număr de 165 de persoane vârstnice din Municipiul Timișoara aflate în situații de dependență și/sau risc de excluziune socială care determină o situație de vulnerabilitate, precum și depășirea situației de vulnerabilitate pentru minim 92 de persoane vârstnice ca urmare a sprijinului primit prin proiect.
 Implementarea acestui proiect presupune dezvoltarea și furnizarea următoarelor  4 tipuri de servicii sociale de tip integrat: 

· serviciului social de tip cantină socială dezvoltat prin extinderea componentei de transport hrana la domiciliu pentru persoane vârstnice cu deficiențe locomotorii, vor beneficia de servicii integrate 50 de persoane și toate cele 50 de persoane vor depăși situația de vulnerabilitate; 
· serviciului social de tip centru de zi pentru persoane vârstnice (centru de zi de socializare și petrecere a timpului liber, tip club) vor beneficia de servicii integrate un număr de 55 de persoane, dintre care minim 10 persoane vor depăși situația de vulnerabilitate; 
· serviciului social de tip centru de zi pentru persoane vârstnice (centru de asistență și recuperare) vor beneficia de servicii integrate număr de 40 de persoane, dintre care minim 12 vor depăși situația de vulnerabilitate; 
· serviciului social de îngrijire la domiciliu pentru persoane vârstnice (tip unitate de îngrijire la domiciliu) vor beneficia de servicii integrate un număr de 20 de persoane printre care si persoane din comunități marginalizate și toate cele 20 de persoane vor depăși situația de vulnerabilitate.

La nivel european și național se observă o tendință accentuată de îmbătrânire a populației. Persoanele vârstnice se confruntă cu o serie de factori care le fac vulnerabile și pot duce la excluziune socială, printre care dificultăți sau imposibilitatea de a-și asigura singure activități de bază ale vieții zilnice, imposibilitatea de a se gospodări singure, nevoia de asistență și îngrijire, lipsa unor venituri ori venituri insuficiente pentru asigurarea unui trai decent și mediu sigur de viață. Serviciile adresate grupului țintă persoane vârstnice în situații de vulnerabilitate, prin intermediul activităților din proiect vor  genera o serie de efecte pe termen lung în ceea ce privește incluziunea socială și combaterea sărăciei în rândul persoanelor vârstnice deoarece prin creșterea accesului la servicii sociale integrate acestea vor avea oportunitatea de a depăși situația de vulnerabilitate în care se află și astfel va crește gradul de incluziune socială la nivelul Municipiului Timișoara
Prin anunțul public al Autorității de Management al Programului Operațional Capital Uman din data de 05.04.2019 privind cererile de finanțare aprobate în etapa de evaluare tehnică și financiară, pentru apelurile de proiecte POCU/436/4/4 Direcția de Asistență Socială a Municipiului Timișoara a luat la cunoștință de includerea proiectului "GERAS – Generăm eficient, rapid, activ, sustenabil servicii integrate pentru vârstnici", cod SMIS 126135, în lista intermediară a proiectelor aprobate.
 În ceea ce privește bugetul proiectului  "GERAS – Generăm eficient, rapid, activ, sustenabil servicii integrate pentru vârstnici", cod SMIS 126135, situația este următoarea: 

· Bugetul total eligibil: 2.780.725,50 lei; 
· Asistenta financiara nerambursabila (AFN): 2.724.917,00 lei; 
· Bugetul solicitat UE: 2.316.179,45  lei; 
· Contribuția de la Bugetul de stat: 408.737,55 lei; 
· Contribuție proprie beneficiar: 55.808,50  lei. 
  În conformitate cu prevederile legislației naționale, respectiv Ordonanţa Guvernului nr. 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare, Legea  nr. 215/2001 privind administraţia publică locală, republicată şi modificată, Legea nr. 500/2002, a finanţelor publice, cu modificările şi completările ulterioare, Legea nr. 273/2006 cu privire la finanţele publice locale, cu modificările şi completările ulterioare, se propune: 

· aprobarea derulării proiectului ""GERAS – Generăm eficient, rapid, activ, sustenabil servicii integrate pentru vârstnici", cod SMIS 126135;
· aprobarea valorii totale a bugetului propus pentru Direcția de Asistență Socială a Municipiului Timișoara, în sumă de 2.780.725,50 lei pentru implementarea proiectului "GERAS – Generăm eficient, rapid, activ, sustenabil servicii integrate pentru vârstnici", cod SMIS 126135, defalcat pe surse de finanțare, după cum urmează:
 - Bugetul solicitat UE: 2.316.179,45 lei; 

- Contribuția de la Bugetul de stat: 408.737,55   lei; 

- Contribuție proprie beneficiar, din bugetul local al Municipiului Timișoara: 55.808,50   lei

· aprobarea alocării în bugetul local a sumei de 2.780.725,50 lei pentru perioada 2019-2022, ce constituie cheltuieli eligibile, în cadrul proiectului ""GERAS – Generăm eficient, rapid, activ, sustenabil servicii integrate pentru vârstnici",  precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului;
· includerea în lista de investiții a Municipiului Timișoara în cadrul Programului de Dezvoltare - Proiecte cu Finanțare din Fonduri Externe Nerambursabile a obiectivului – proiectul  "GERAS – Generăm eficient, rapid, activ, sustenabil servicii integrate pentru vârstnici", cod SMIS 126135
· contribuția din bugetul UE și cofinanțarea națională se vor recupera conform prevederilor OG 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare;
Având în vedere cele expuse în prezentul raport, apreciem că proiectul de hotărâre privind aprobarea derulării proiectului "GERAS – Generăm eficient, rapid, activ, sustenabil servicii integrate pentru vârstnici", cod SMIS 126135  și a cheltuielilor aferente, îndeplineşte condiţiile pentru a fi supus dezbaterii şi aprobării plenului consiliului local. 

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583
e-mail: dastimisoara@gmail.com

